ขอปรึกษาหน่อยค่ะ เราเป็นอาการแบบนี้มา 4 ครั้ง แต่ละครั้งห่างกันเป็น 1 - 2 ปีค่ะ อยากทราบว่าต้องปรึกษาแพทย์ด้านไหนคะ ครั้งแรกที่เป็นคือเกิน 10 ปี แล้ว และไม่รู้ว่าคืออาการอะไร เพิ่งมาพบโดยการค้นหาจากในอินเตอร์เน็ตค่ะ จะเป็นอันตรายมั้ยคะ
สวัสดีค่ะ Hyperventilation (ภาวะระบายลมหายใจเกิน)เป็นภาวะที่ผู้ป่วยหายใจเร็วมากและลึกมากกว่าปกติ ทำให้ปริมาณคาร์บอนไดออกไซด์ในร่างกายลดลงอย่างรวดเร็ว จึงเกิดการหดตัวของเส้นเลือดที่ไปเลี้ยงส่วนต่าง ๆ ของร่างกาย โดยเฉพาะที่สมอง และมีการลดลงของระดับแคลเซียมในเลือดทำให้มีอาการต่าง ๆ ตามมาโดยก่อนที่จะมีอาการมักมีความเกี่ยวข้องกับภาวะวิตกกังวลหรือมีความกดดันทางจิตใจ และเป็นภาวะที่มักเกิดกับผู้หญิงอาการมักมาด้วยหอบ หายใจเร็ว หายใจลำบาก ใจเต้นแรงกว่าปกติมีปัญหาในการทรงตัว รู้สึกหวิว หน้ามืดหรือเวียนศีรษะมีอาการเหน็บหรือชาที่มือ เท้า หรือรอบ ๆ ปากเกร็ง มือจีบแน่นหน้าอก แน่นท้องรู้สึกกังวล กระวนกระวายเป็นโรคที่สัมพันธ์กับภาวะทางจิตใจเป็นหลักค่ะ การรักษาจึงเน้นที่รักษาตามอาการคือในช่วงที่มีอาการอาจให้มีการหายใจในถุงเพื่อเพิ่มระดับคาร์บอนไดออกไซด์ในเลือดเมื่อหายใจเข้าแล้วให้กลั้นหายใจเอาไว้ประมาณครั้งละ 10-15 วินาทีสงบสติอารมณ์ รับประทานยาที่กดประสาทอ่อนๆได้ ลดความเครียด ผ่อนคลายอารมณ์หากยังมีอาการต่อเนื่องและเรื้อรัง รักษาด้วยการประคับประคองไม่ดีขึ้น ควรพบจิตแพทย์ โดยอาจมีการใช้ยารักษาเช่นยาอัลปราโซแลม (Alprazolam) ยาด็อกเซปิน (Doxepin) และยาพาร็อกซีทีน (Paroxetine) เป็นต้น เพื่อควบคุมไม่ให้มีความกังวลจนทำให้หายใจลึกเกินไป